รัฐบาลไทย-ข่าวทำเนียบรัฐบาล-พม. จัดตั้งทีม เรามีเรา โทร. สายด่วน 1300 และ 1479 เร่งช่วยเหลือกลุ่มเปราะบางทั้ง เด็ก ผู้สูงอายุ และคนพิการ ที่ติดเชื้อหรือเสี่ยงติดเชื้อโรคโควิด-19 รวมทั้งไม่มีผู้ดูแล
วันพฤหัสบดีที่ 13 พฤษภาคม 2564
พม. จัดตั้งทีม เรามีเรา โทร. สายด่วน 1300 และ 1479 เร่งช่วยเหลือกลุ่มเปราะบางทั้ง เด็ก ผู้สูงอายุ และคนพิการ ที่ติดเชื้อหรือเสี่ยงติดเชื้อโรคโควิด-19 รวมทั้งไม่มีผู้ดูแล
พม. จัดตั้งทีม เรามีเรา โทร. สายด่วน 1300 และ 1479 เร่งช่วยเหลือกลุ่มเปราะบางทั้ง เด็ก ผู้สูงอายุ และคนพิการ ที่ติดเชื้อหรือเสี่ยงติดเชื้อโรคโควิด-19 รวมทั้งไม่มีผู้ดูแล
วันที่ 5 พ.ค. 64เวลา 09.30 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานการประชุมแนวทางการขับเคลื่อนโครงการให้บริการเด็ก ผู้สูงอายุ และคนพิการ ที่เดือดร้อน ขาดผู้ดูแล จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ผ่านระบบZoom Meetingโดยมี คณะผู้บริหาร ผู้อํานวยการสํานักงานส่งเสริมและสนับสนุนวิชาการ 1-11 พัฒนาสังคมและความมั่นคงของมนุษย์จังหวัด และหัวหน้าหน่วยงานทั้งในส่วนกลางและส่วนภูมิภาคทั่วประเทศเข้าร่วม
นางพัชรีกล่าวว่า แนวทางการขับเคลื่อนโครงการให้บริการเด็ก ผู้สูงอายุ และคนพิการ ที่เดือดร้อน ขาดผู้ดูแลจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งเป็นกลุ่มเปราะบางและกลุ่มเป้าหมายของกระทรวงการพัฒนาสังคมและความมั่นคงของมนุษย์ (พม.) มีการบูรณาการความร่วมมือกับสํานักนายกรัฐมนตรี (นร.) กระทรวงสาธารณสุข (สธ.) กระทรวงกลาโหม (กห.) กรุงเทพมหานคร มหาวิทยาลัยธรรมศาสตร์ และโรงพยาบาลสนามธรรมศาสตร์ ในการเตรียมสถานรองรับในเขตกรุงเทพฯ และปริมณฑล สําหรับกลุ่มเปราะบาง 4 กลุ่ม ประกอบด้วย 1) เด็ก ผู้สูงอายุ และคนพิการ ที่ได้รับความเดือดร้อน ไม่มีผู้ดูแล เนื่องจากพ่อแม่ ผู้ปกครอง หรือผู้ดูแล เป็นผู้ป่วยติดเชื้อโรคโควิด-19 2) เด็ก ผู้สูงอายุ และคนพิการ ที่รักษาหายจากโรคโควิด-19 แล้ว และกลับมาอยู่ในครอบครัว แต่มีความเครียดวิตกกังวล 3) เด็ก ผู้สูงอายุ และคนพิการ ที่ถูกทิ้งไว้ลําพัง ไม่มีผู้ดูแล และ 4) เด็ก ผู้สูงอายุ และคนพิการที่ไม่ได้อยู่บ้านเดียวกับผู้ป่วยติดเชื้อโรคโควิด-19 แต่ผู้ป่วยติดเชื้อเป็นผู้ส่งเสียเลี้ยงดูด้านการบริการ ได้แก่ 4.1) จัดที่พักอาศัย 4.2) จัดอาหาร 3 มื้อ พร้อมเครื่องอุปโภคบริโภคที่จําเป็น 4.3) ให้คําแนะนําปรึกษาจัดกิจกรรมนันทนาการตามความเหมาะสม โดยนักสังคมสงเคราะห์ นักจิตวิทยา หรือผ่านระบบออนไลน์โดยผู้เชี่ยวชาญ เป็นต้น และ 4.4) กรณีที่มีอาการเจ็บป่วย จะประสานส่งต่อโรงพยาบาล
นางพัชรีกล่าวต่อไปว่า สําหรับสถานที่รองรับกลุ่มเปราะบางนั้น กระทรวง พม. สามารถรองรับได้ประมาณ 400 คน มีดังนี้ 1) กรณีเด็ก (แยกชาย-หญิง) โดยกรมกิจการเด็กและเยาวชน (ดย.) ได้แก่ 1.1) สถานสงเคราะห์เด็กหญิงบ้านราชวิถี กรุงเทพฯ (เฉพาะเด็กหญิง) 1.2) สถานสงเคราะห์เยาวชนมูลนิธิมหาราช จ.ปทุมธานี (เฉพาะเด็กชาย) 1.3) สถาบันพระประชาบดี จ.ปทุมธานี 1.4) สถานแรกรับเด็กชายปากเกร็ด จ.นนทบุรี (เฉพาะเด็กชาย) และ 1.5) สถานสงเคราะห์เด็กชายบ้านบางละมุง จ.ชลบุรี (รับเด็กชาย-หญิง) 2) กรณีผู้สูงอายุ (แยกชาย-หญิง) โดยกรมกิจการผู้สูงอายุ (ผส.) และกรมพัฒนาสังคมและสวัสดิการ (พส.) ได้แก่ 2.1) ที่พักคนเดินทางดินแดง เขตดินแดง กรุงเทพฯ 2.2) บ้านสร้างโอกาส อ.ธัญบุรี จ.ปทุมธานี และ 2.3) ศูนย์ฝึกอบรมผู้สูงอายุบางละมุง จ.ชลบุรี และ 3) กรณีคนพิการ โดยกรมส่งเสริมและพัฒนาคุณภาพชีวิตคนพิการ (พก.) ได้แก่ ศูนย์พัฒนาศักยภาพและอาชีพคนพิการพระประแดง จ.สมุทรปราการ
นางพัชรีกล่าวต่อไปอีกว่า ขณะนี้ กระทรวง พม. ได้จัดตั้งทีม เรามีเรา เพื่อช่วยเหลือกลุ่มเปราะบางทั้งเด็ก ผู้สูงอายุ และคนพิการ ที่เป็นผู้ป่วยติดเชื้อโรคโควิด-19 และกําลังประสบปัญหาความยากลําบาก ประกอบด้วย นักสังคมสงเคราะห์ นักพัฒนาสังคม และเจ้าหน้าที่ปฏิบัติงานด้านคนพิการ จํานวน 15 ทีม ลงพื้นที่เข้าช่วยเหลือทั้งในเขตกรุงเทพฯ และส่วนภูมิภาค โดยประสานศูนย์บริการคนพิการประจําจังหวัดทั่วประเทศ ซึ่งพร้อมให้ความช่วยเหลือด้านต่างๆ ดังนี้ 1) ด้านการรับเรื่อง สายด่วน 1300 และ 1479 ได้แก่ 1.1) รับแจ้งข้อมูลผู้รับบริการ (มีเอกสารรับรองทางการแพทย์จากหน่วยงานสาธารณสุข) แผนการรักษา สภาพปัญหา และความต้องการความช่วยเหลือ เป็นต้น 1.2) แจ้งรายละเอียดการเตรียมความพร้อมของผู้รับบริการก่อนเข้าสถานรองรับของกระทรวง พม. และ 1.3) ประสานส่งต่อไปยังทีมประสานงานกลาง 2) ด้านการประสานส่งต่อ ประสานงานกลาง ได้แก่ 2.1) เจ้าหน้าที่ทีมประสานงานกลางรับการประสานข้อมูลจากสายด่วน 1300 และ 1479 2.2) วิเคราะห์และประเมินความเสี่ยงของผู้รับบริการเพื่อเข้าสถานรองรับฯ 2.3) ตรวจสอบสถานะความพร้อมของสถานรองรับฯ และ 2.4) นําส่งผู้รับบริการจากหน่วยงานสาธารณสุข หรือที่พักอาศัย เพื่อเข้ารับการดูแลในสถานรองรับฯ และ 3) ด้านการช่วยเหลือดูแล ได้แก่ 3.1) แนะนําการปฏิบัติตนในสถานรองรับและข้อตกลงในการอยู่ร่วมกัน 3.2) คัดกรองเบื้องต้น และให้ผู้รับบริการชําระล้างร่างกายให้สะอาดก่อนเข้าอาคารพัก 3.3) กรณีก่อนกลับบ้าน จะมีการประเมินสุขภาพร่างกายและจิตใจ และ 3.4) การติดตามผลการช่วยเหลือผู้รับบริการภายหลังออกจากสถานรองรับฯ
นางพัชรีกล่าวเพิ่มเติมว่า สําหรับกลุ่มเปราะบางที่เป็นเด็ก (อายุต่ํากว่า 15 ปี) ผู้สูงอายุ และคนพิการ ที่ยังมีความวิตกกังวลภายหลังการรักษา และยังไม่สามารถกลับไปอยู่ในครอบครัวได้ ทางกระทรวง พม. มีการเตรียมความพร้อมทั้งด้านสถานที่รองรับ และทีมเจ้าหน้าที่สําหรับดูแล หากครอบครัวไหนที่มีผู้ป่วยติดเชื้อโรคโควิด-19 และบุคคลในครอบครัวต้องกักตัว 14 วัน ไม่สามารถออกไปนอกบ้านได้ ทางกระทรวง พม. จะประสานอาสาสมัครพัฒนาสังคมและความมั่นคงของมนุษย์ (อพม.) ในพื้นที่เพื่อช่วยบริการส่งอาหารให้ถึงบ้าน รวมทั้งเครื่องอุปโภคบริโภคที่จําเป็น และข้าวสารอาหารแห้ง ทั้งนี้ ขอให้ อพม. ในแต่ละพื้นที่ สํารวจผู้ที่ได้รับผลกระทบจากโรคโควิด-19 เพื่อเร่งให้การช่วยเหลือ สําหรับกรณีต่างจังหวัด ได้ประสานผู้ว่าราชการจังหวัด และพัฒนาสังคมและความมั่นคงของมนุษย์จังหวัด (พมจ.) ทั่วประเทศ เพื่อให้การช่วยเหลือดูแลในพื้นที่ นอกจากนี้ ในวันพรุ่งนี้ (6 พ.ค.64) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหาร และหน่วยงานที่เกี่ยวข้อง จะมีการลงพื้นที่ ณ ศูนย์พักคอยนําผู้ติดเชื้อโควิด-19 พื้นที่คลองเตย (วัดสะพาน) เพื่อมอบเครื่องอุปโภคบริโภคที่จําเป็น จํานวน 200 ชุด พร้อมด้วยเจลแอลกอฮอล์ล้างมือและหน้ากากอนามัย และพบปะให้กําลังใจเครือข่ายกระทรวง พม. อีกทั้งจะมีการจัดส่งข้าวกล่องพร้อมรับประทานให้ทุกวัน